Шымкент қаласы, Мукими атындағы №13 жалпы орта мектебінің

ағылшын тілі пән мұғалімі

Мавланова Дилорам Адахамбековна

**Сыни тұрғысынан ойлату арқылы ағылшын сабағында оқушылардың пәнге деген қызығушылықтарын дамыту туралы рефлексия.**

Сыни ойлау «сын» сөзімен төркіндес болғанымен сынау, сын айту, мінеу деген түсінікті бермейді. Бұл –шыңдалған ойлау үлгісі. Сыни ойлау - өзіндік және жеке ойлау. Өйткені бұл ойлау барысында әркім өз ойын және пікірін басқалардан тәуелсіз құра алады. Мәселені өз бетінше шешуді қамтамасыз етеді. Сыни ойлау – екінші жағынан әлеуметтік ойлау болып табылады. Себебі бұл деңгейде ойлау үшін белгілі әлеуметтік қатынастар орындалуы тиіс. Мысалы: пікірді ашық айту, сынамау, шыдамдылық, бірлесе ойланып, бірігіп шешім қабылдау т.б. Сыни ойлауды дамыту жобасының дәстүрлі оқытудан басты айырмашылығы – білімнің дайын күйінде берілмеуі.

Бұл модульде күтілетін нәтиже: білімнің болашаққа пайдаға асуы қажетке жарауы, көп ақпаратты талдай, жинақтай отырып, ішінен қажеттісін алуға үйретеді. Жеті модульде кіріктірліген идеялардың барлығы сыни тұрғыдан ойлауға бағытталған тәсілдер деп білемін.

Сыни тұрғыдан ойлау «ойлау туралы ойлану» деп сипатталған. Ол маңызды мәселелерді талқылау және тәжірибені ой елегінен өткізуді қамтиды. Мұғалімдер педогикалық білімі бар және қосымша оқыту мен өз біліктілігін арттырушы субъектілер болғандықтан, оларда бұл дағдылар дамыған және іс-тәжірбиеде қолданылады деп ойлаймыз. Сыни тұрғыдан ойлау - Қазақстандағы білім беруді дамыту үшін маңызды болып табылатын қазіргі ең басты педагогикалық түсінік. Бұл модуль оқушылардың да, мұғалімдердің де сыни тұрғыдан ойлауды дамытуды саналы және оймен қабылдауын көздейді.

Сыни тұрғысынан ойлауға үйрету модулін қолдану барысында сөйлемейтін оқушылардың өз ой – пікірін жеткізу үшін маңызы зор болды. Олардың ойлау қабілеті дамыды, көп ізденіс шығармашылық пен жұмыс істеуіне тақырыпты жан-жақты ашуына мүмкіндік тудырады. Осы бағдарламамен оқу кезінде тек оқушы емес оқытушының да өзінің педагогикалық ойлау әрекетіңе деген ой әсерлі мотивацияны қалыптастырады. Алда тұрған жұмыстар, міндеттер көп. Соның кейбір жолдарын, түрлерін, әдістерін әр қарай жетілдіріп жасау біздің қолымызда. Оқушылардың ой өрісін дамытуға топпен жұмыстың тиімділігі.

***Сын тұрғысынан ойлау дегеніміз не?***

Ойлау да оқу, жазу, сөйлеу және тыңдау сияқты іс-әрекет. Ол – белсенді, тұжырымдалған, күрделі, шын ойды айтатын құбылыс. Сыншыл ойлауды мазмұннан тыс үйретуге болмайды. Сын тұрғысынан ойлауды оқушыларға мектеп бағдарламасының мазмұнынан, күнделікті мектеп өмірінен бөлек аса жақсы үйретілмейді. Сын тұрғысынан ойлау оқушы тәжірибесінің белгілі бір мазмұны, күтілген нәтижеcі, күнделікті тұрмыс тіршілігі негізіне қатысты қаралса, онда ол аса ұтымды түрде үйретеді.

Шындығында, сын тұрғысынан ойлауды зерттеу және үйрену тәжірибелерінің ұсыныстары бойынша, оқшауланған дағдылар мен нақты фактілерді үйренуге мән беретін үлгілер сыншыл ойлауды шектеп тастайды. Үйрену мен ойлауды ауқымды етіп түсіндіретін және қолдайтын зерттеу салалары- танымдық психология, философия және әр түрлі мәдени білім орталықтары. Оның негізгі мәні мына төмендегіше:

- ақпараттар мен идеялар туралы қолма-қол ой, пікір айту. Бұл іс-әрекет аса жақсы жасалынады, егер оқушы белсенділікпен үйренсе, талдаса және ақпараттардың соңында, оны, өз тәжірибесінің, білімінің бір бөлігі ретінде айтса;

- егер оқушылар ойлау іс-әрекетінде ылғи тұрақты стратегияны қолданса, онда олардың білімі өсу деңгейінде болады;

- мұғалім ой мен тәжірибенің әр түрлілігін және мәнін түсінсе, сонда ғана сын тұрғысынан ойлау мен үйрену іс-әрекеті болады.

Сын тұрғысынан ойлауға қолайлы орта жасау.

Сын тұрғысынан ойлауды үйрету оңай іс емес және ол бір деңгейде үйретіліп ұмытылып қалатын іс емес. Сын тұрғысынан ойлауды үйрететін нақты қадамдар да жоқ. Бірақ сын тұрғысынан ойлауды қолдайтын сыныпта жасалынатын бірнеше қолайлы жағдайлар мен оқушы түсінігі бар. Сын тұрғысынан ойлауды ынталандыратын мүмкіндікті туғызатын іс-шаралар төмендегілер:

1. Сын тұрғысынан ойлауды тудыру үшін уақыт беру керек, қолайлы мүмкіндік жасау керек.

2. Оқушыларға ойланып-толғануға рұқсат берілуі керек.

3. Әр түрлі идеялар мен пікірлерді қабылдау керек..

4. Сабақтағы оқушылардың екпінді ісін қолдау.

5. Әрбір оқушының жасаған сынына және оның сын көзімен қарау қабілеттілігіне сенім білдіру.

6. Сын тұрғысынан ойлауды бағалау

Сын тұрғысынан ойлау сатылары : **Қызығушылықты ояту, мағынаны тану және ой толғаныс.**Бұл қүрылым жұмыстың нұсқау бағыты ретінде қызмет атқарып, басқа оқыту әдістеріне түсінік пен толықтырулар беру үшін бағдарламаның басында көрсетіледі. Алғашқы сатысы , *Қызығушылықты ояту* оқушылардың бұрынғы білімдері мен сезімдеріне немесе әсерлеріне еніп, жаңа білімге мазмұн қалап, болашақта зерттеу жүргізуге күш алуларына және топтық түсініктерді қалыптастыруларына көмектеседі. Осы алғашқы сатыда оқушылар бірінші рет болашаққа көз жүгіртіп, ұғынып, жаңадан таныстырылған тақырыптарға зерттеу жүргізу үшін өз алдарына мақсат қояды. *Қызығушылықты ояту -* оқушылар үшін сабаққа қатысудағы алғашқы қадам болып табылады. Олар өз еркімен саналы түрде алға жылжитындықтарын немесе үйретілетін тақырыпқа енетініндіктеріне шешім қабылдайды. Сонымен қатар оқушылардың жаңа идея мен мәліметтерді үйренуге және оны өзіндегі білім негізімен ұштастыруда іштей немесе сырттай белсенді болатын – болмайтындықтарын шешуі де алғашқы сатыда іске асады.

Дәстүрлі оқытуда *Қызығушылықты ояту* сатысы көбіне қалып кетіп жатады. Мұғалімдер оқушылар мектепке дайындалып келеді деп ойлаулары мүмкін. Кейде солай болады, бірақ көп жағдайларда ең алдымен не күтілетінін анықтап, оқушының қызығушылығын оятып алып, бұрынғы құрылым мен білімді санасына сіңдіріп, тек сосын ғана ары қарай үйренетіндей орта құру керек. Тіпті, үйренуге дайындықпен келгендері үшін де *Қызығушылықты ояту* сатысы ұзақ, әрі мағыналы оқудың қажетті психологиялық негізін салады. Бұл саты үйрену процесін алға жылжытуға бағытталған.

Ал, *Мағынаны тану* сатысы болса, жаңа мәліметпен, идеямен немесе жаңа мазмұнмен кез келіп қалғанда іске асады. Дәрісті басқаратын талқылау, кітап оқу, бейнетаспа, өнер қойылымдары немесе басқа да нұсқау әдістерінің қай қайсысы болмасын, осы 2 саты оқушыларды ақпараттар мен мазмұнмен кездестіреді. Бұл сатыдағы оқушының негізгі міндеті – мазмұнмен айналысып, жаңа идеяның бұрынғы білім мен сенімдермен байланысқандығы жөнінде хабардар болу. Тиімді түрде білім алу үшін оқушылардың сабаққа мақсаткерлікпен, ойлампаздықпен, өзінің түсінгенін бақылай, жаңа ақпараттарға дұрыс жауап қайтара отырып және оны белсенді басқарумен қатысуы қажет. *Мағынаны тану* сатысында оқушылар жаңа білімді бұрынғымен біріктіре отырып және ақпараттың жаңа мазмұнға қолданбалылығы мен қолайлылығын қарастыра отырып белгісізден белгіліге қарай жүретін ақпарат пен идеяның маңыздылығы жөнінде шешім қабылдаулары қажет. *Ой толғаныс* – үйрену процесінің соңғы сатысы болады да, бұл кезде оқушылар алған білімдерін сыртқа шығарып, түсінгендерін өз сөздерімен жеткізіп бере бастайды. Оқушылардың алған білімдері ұзағынан мазмұнды болып, шындыққа ұласуы үшін бұрынғы мәлметтерімен жаңа мәліметті біріктіре алуда уақытпен құрылыммен қамтамасыз ету­-осы сатының мақсаты. Бұл саты саналы талқылаулар білімді тәжербиеде қолдану, жаңа идеалар мен ұғымдарды жинақтаумен, мазмұн жөніндегі өздерінің ашық ұсыныстарымен немесе келесі бір зеріттеуге бастауға шақырумен айғақталды. Бұл-үйрену жеке сипатқа ие болатын сәт. Сын тұрғысынан ойлау технологиясы жеке, жұптық, топтық жұмыстар арқылы ойын ашық айта білуі, пікір айтуға үйрену, ойлану, ойланып жауап беру, достарының ойын табу, жауаптарын бағалай білу, ойлау әрекетінің белсенділігінің өздігінен қалыптастыру, олардың өмірге бейімделуге және интеллектуалдық қабілетін дамыту, еңбек етуге жаттықтануға тиісті қадамдар жасайды. Сыни ойлаудың технологиясының мақсаты: шығармашылық ойлауды, сын тұрғысынан ойлауды дамыту, ойлау, елестете алу қабілетін, рольдерге енулерін қалыптастыру, өзінше бағалап, ой түйе білуге үйренеді.

«Мұғалімдерге арналған нұсқаулықта» «Сыни тұрғыдан ойлау – бақылаудың, тәжірибенің, ойлау мен талқылаудың нәтижесінде алынған ақпаратты ойлауға, бағалауға, талдауға және синтездеуге бағытталған пәндік шешім. Ол болашақта әрекет жасауға негіз бола алады. Сыни тұрғыдан ойлау көбінесе қарсы пікір айтуға, баламалы шешімдерді қабылдауға, ойлауға және іс-әрекетімізге жаңа немесе түрлендірілген тәсілдерді енгізуге дайын болуға, ұйымдастырылған қоғамдық әрекеттерге және басқаларды сыни тұрғыдан ойлауға баулуды білдіреді.» (49 бет).

Оқушыларды сыни тұрғыдан ойлау қабілеттерін дамыту үшін қандай әдіс-тәсілдерді қолдансам болады ? деген оймен сабағымда миға шабуыл кезеңінде : слайдтан пәндердің суретін көрсету арқылы : мына суретте нені көріп тұрсыңдар ? - деген сұрақ қойылады.

Ой қозғау арқылы сабақтың тақырыбы ашылды. - Суретте нелер бейнеленген ?

- Бұл қай пән ?

- Кім қай пәнді ұнатады ?

- Сурет бойынша шағын әңгіме құрастырту.

- Сен қай пәнді ұнатасың? деген сұраққа жауап алдым.

Ынтымақтастық ортасын қалыптастыруда балалардың бойында көңіл күйлерінің көтерілгенін, бойларында сенімділік, ұялшақ, тұйық балалардың ашылуын байқадым.

Кездескен кедергілерде болды, балалардың ұялшақтығы, терең ойламаулығы, тілдерінің аздығы. Осы кедергілерден шығу үшін алдағы уақытта көп ізденуді талап етеді және тиімді жолдарын қарастыру керек деп түйдім. Жас ерекшеліктеріне байланысты логикалық ойлау мен визуалды қабылдауға, геометриялық фигуралар арқылы топқа бірігеді. Сынып оқушыларын топтарға бөліп оқытудың тиімділігі, нашар оқитын оқушылар көпшіліктің көлеңкесінде қалмайды, әр оқушы өз бетімен жұмыс жасайды және шығармашылықпен бәсекелестікті қалыптастырады, өзін - өзі бағалауға үйренеді, оқушылардың қызығушылығын артады, көңіл күйлерін көтеріліп және сабаққа деген белсенділігін артады дегім келеді. Өйткені, дәстүрлі сабақта үлгерімі төмен оқушылар артқы партада жыл бойы отырып қалатын, ал қазіргі жаңаша оқуда күніне бірнеше рет ауыстырады және сыныптастарымен қарым - қатынас жасауға, әрекет жасайды. Оқушыларға ұнағаны сондай, келесі сабақта қандай топтастыру болар екен? - деп күнде асыға күтетін болды. Оқушыларымның сабаққа деген қызығушылығы, белсенділігі артқаны көрінді. Топ өзара пікірлесіп сыныптағы ұялшақ, орташа оқитын оқушыларды топ басшысы етіп тағайындады. Ондағы мақсатым, нашар оқушыларды сөйлету, жауапкершілікке тарту, ұялшақтықтан арылту болды. Бұл жерден оқыту мен оқудағы жаңа тәсілдер орын алып отыр, яғни диалог арқылы оқыту, топ басшысын сайлаудағы пікір – талас.

- Бүгін топ басшы Н болады, өйткені өткен сабақта А болды ғой

- Бүгін М болсын, өйткені ол да үйренсін – деген А оқушының ұсынысын, барлығы келісіп, топтық әңгіме құрды.

Сонымен, Сын тұрғысынан ойлау технологиясының мақсаты:

– шығармашылық ойлауды;

- сын тұрғысынан ойлауды дамыту.  
 - рухани дүниесін байыту ;  
 - ауызша – жазбаша тіл мәдениетін дамыту ;  
 - ойлау, елестете алу қабілетін қалыптастыру ;  
 - көзқарасын тереңдету ;  
 - өзінше бағалап, ой түйуге баулу ;  
 - ойын жеткізе алу,   
 - танымдық оқу ауқымын кеңейту;  
 - шығармашылық ізденісіне жол ашу .  
 Әр технологияны қолдану арқылы белгілі бір жетістіктерге жетеміз.  
Мұндай технологияларды қолдануда - біріншіден оқытушы ұтады, яғни ол сабақты тиімді ұйымдастыруға көмектеседі, оқушының пәнге деген қызығушылығы артады, екіншіден оқушы ұтады, себебі оның тақырып бойынша танымы кеңейеді. Осылайша білім берудің қалыптасқан әдістемесіне оқытудың жаңа технологиясы тұрғысынан өзгерістер енгізілсе, білім сапасы арта түспек деп ойлаймын.

Жаңа әдіс - тәсілді игере отырып жасаған сабақ жоспарымның барысында осы тұжырым басты бағыт болып, білім алуда оқушылардың басты критерийіне айналды. Дәстүрлі сабақта мұғалімнің түсіндіруін қабылдайтын оқушылар, енді тақырыпты өздері оқып игеріп, оның басты мақсатын өздері ашып, талдап, сын тұрғысынан сараптап, түйінді пікірді де өздері қорытындылайтын болды.

Оқытуды ізгілендіру – оқушылардың белсенділігі мен танымдық іс – әрекеттері арқылы сыни ойлауға қабілеттерін дамыту, қажетті жағдайда айрықша шешім қабылдай алатын шығармашыл тұлға тәрбиелеу. Уақыт талабына сай оқушының сыни ойлау қабілетін дамыту үшін оқытудың жаңа ақпараттық техникасын қажетті жағдайда пайдаланған жөн деп ойлаймын.

Өз ойын еркін жеткізе алмайтын өздеріне сенімсіз оқушыларға пайдасы шексіз. Атап айтқанда, оқушылармен жұмыс жасағанда: 1. Еркін ойлауға мүмкіндік береді; 2. Ақыл – ойын дамытады; 3. Шығармашылық белсенділігін арттырады; 4. Ұжымдық іс – әрекеткетке тәрбиелейді;

5. Тіл байлығын жетілдіреді;

6. Жан – жақты ізденушілігін арттырады.

Оқушылар өздерінің түсінгендерін «Бірігіп сурет салу» әдісі бойынша суретпен толық жеткізе білді. Әсіресе, топта пәндер дегенде ойларыңа не келді дегенде, оқушылардың барлығы күнделікті өтетін сабақтарын, яғни пәндерді жазып, сурет салды. Топ баяндаушылары ортаға шығып, жасаған жұмыстарын қорғап шықты. Атап айтсам, топтың ішінен Жанерке, Рамазан, Карина деген оқушылар жұмыстарын қорғап шықты. Сөйлемді дұрыс, толық жеткізуіне, ойын толық айтуына көмектесіп, жетелеп отырдым. Бұл жұмыс олардың сыни ойлауын жақсы дамытты. Сабаққа қызығушылығы нашар оқушы Дәулет, Нұрасыл топтық талқылауға араласып жатқан кезде оның сабаққа деген талпынысы мені таң қалдырды. Әрине, оқушылардың арасында сабаққа толық қатыса алмай, тапсырманы игере алмай отырғандары да болды. Бірақ көбінің білімді меңгеруге талпыныстары бар. Сондықтан мен уақытты дұрыс пайдалана отырып, нақты жағдайлар мен әртүрлі тәсілдерді дұрыс таңдаудың нәтижесінде оқушылардан үй тапсырмасын сұрап, жаңа сабақты меңгертіп, формативті бағалауды қолдануда критерийлерді алға тарта отырып, сыни ойлауға да жетелеуге тиіс екендігімді ұқтым. Балалар топқа бөлудің өзінде қандай да бір сыр бар екенін ұғынып, соңғы сабақтарда топқа бөлуден бастап ойлай бастады. Сұраққа жан – жақты ойланып жауап беруге дағдылана бастағаны байқалды. Бірақ осындай ойлауға жеткізудің өзі мен үшін үлкен жұмыс болды. Себебі келесі болатын сабақты жоспарлағанда сабақта оқушыларды сыни ойлауға жетелеу үшін қандай сұрақ қоямын деген ойда жүрдім. Сын тұрғысынан ойлаудың қазіргі таңда білімді, білгенін өмірге пайдалана алатын шәкірт тәрбиелеуде алатын орны ерекше. Сыни тұрғыдан ойлау көңілге қонымды дәлелге ұмтылады. Сыни тұрғыдан ойлайтын адам мәселені шешудің жолын өзі іздеп табады да сол шешімдерді саналы дәлелдермен нақтылай түседі. Менің өткен сабақтарымды оқушылар сын тұрғысынан өз көзқарасын білдіруге, ой түйіндеуге бейім екендіктерін көрсетті. Тек ұстаз тарапынан дұрыс бағыт - бағдар, бағалау, мадақтау жүргізілсе болғаны. Болашақ ұрпақтың жеке тұлға болып қалыптасуында білім беру жүйесін ізгілендіру, инновациялық үрдісте тиімді пайдалану қазіргі заман талабы. Қорыта айтқанда, Сын тұрғысынан ойлау стратегиялары оқушылардың қызығушылығын арттырады, білім сапалары көтеріледі, шығармашылықпен жұмыс жасауға, ойлауға, талдау жасап, өз көзқарастарын қалыптастыруға үйретеді. Стратегияларды қолданғанда мұғалімнің де, оқушының да рольдері өзгереді.

* сабаққа белсенділігі жоғары, өздігінен жұмыс жасауға дағдылана алады.
* оқушы мен мұғалім, оқушы мен оқушы бірлестігі демократиялық сипат алады.
* оқушы ойын еркін жеткізеді, өзіне деген сенім артады жаңаны тез игеріп дұрыс түсінеді, салыстыра отырып қорытындылайды.

Болашақта мен өз сабағымда оқушылардың сыни тұрғыдан ойлануын арттыру үшін төмендегілерді басшылыққа аламын:

1. Балаларды оқыту үдерісін бақылау нәтижесінде алынған дәлелдемелермен танысамын.

2. Тапсырмалар мазмұнын құрайтын оқу мақсатын түсініп аламын.

3. Оқу мақсаттары мен ол мақсаттарға жету үшін оқушылар атқаратын жұмыстардың әдістері мен олардың жетістіктері арасындағы қарым-қатынасқа талдау жасаймын.

4. Жеке оқушылардың көрсеткен түрлі деңгейдегі түсініктері мен дағдыларын салыстырамын.

5. Барлық сынып көлемінде жасалынған іс-әрекеттің нәтижесі туралы ойлану үшін зерттеу жасап, ақпарат көздерін біріктіріп, жинақтаймын.

6. Балаларға білім беруге қатысты қызметтің шартты түрдегі табысы немесе күйреуі туралы қорытынды жасап, бағалаймын.

7. Бұл сыни бағалаудан алған түсініктерімді келесі тапсырмалар мен жобаларды жоспарлауды пайдаланамын.

8. Дәлелерді дамытып, тұжырымдамалар мен қорытындыларды құрастыру үшін, қоғамдық ғылымдарда оқу және оқыту нәтижелерінанықтау үшін сыни тұрғыдан ойлауды пайдаланамын.

**Пайдаланған әдебиеттер:**

1. Мұғалімге арналған нұсқаулық, 2012 жыл
2. “Smiles 1” Express Publishing by Jenny Dooly – Virginia Evans, Series Consultant: Bob Obee, Translations by N. Mukhamedjanova
3. «Оқыту ізденіс ретінде, ізденіс оқыту ретінде оқушылардың сын тұрғысынан ойлауын дамыту нысандары мен әдістері» С. Мирсеитова Қарағанды, 2011 жыл.